কেউ সুযোগ পাননি। ৪-১ গোলে লীড নিয়ে যখন ফ্রান্স সহজ জয়ের অপেক্ষায়। তখনই অধিনায়ক গোলরক্ষক হুগো লরিসের ভুলে আবার খেলায় ফিরে আসে ক্রোয়েশিয়া। লরিসকে ব্যাকপাস করা হয়। একটু সামনে থাকা মানজুকিচকে কাটিয়ে লম্বা শট নিতে যান। মানজুকিচের পায়ে লেগে বল ফ্রান্সের জালে প্রবেশ করে। স্কোরলাইন ৪-২ হওয়ার পর ক্রোয়েশিয়া পুনরায় চেপে ধরে ফ্রান্সকে। শেষ দশ মিনিট বেশ কয়েকটি সংঘবদ্ধ আক্রমণ করে গোলের সুযোগ তৈরি করে ক্রোয়েটরা। শেষ পর্যন্ত গোল আর না হওয়ায় ৪-২ গোলর জয় নিয়ে মাঠ ছাড়ে ফ্রান্স। ফাইনাল সেরা হন গ্রিজম্যান। দ্বিতীয়ার্ধের শুরুটাও হয়েছিল ক্রোয়েশিয়ার আধিপত্য দিয়ে। পগবা,গ্রিজম্যান, এমবাপের ৬ মিনিটের ঝড়েই মূলত ম্যাচের পার্থক্য গড়ে দিয়েছে। ৫২ মিনিটে আকস্মিক ঘটনা ঘটে। চার জন সমর্থক মাঠে প্রবেশ করে। একজন তো ক্রোয়েশিয়ান ফুটবলারকে চেপে ধরে রীতিমতো। এক মিনিটের মধ্যেই সেই দর্শকদের বের করা হয়।